बेलगावी सभा में कहा- कर्नाटक में जब भी कांग्रेस आई, किसानों पर गोलियां-लाठियां चलीं
Amit Shah Karnataka Visit Update; Follow Karnataka Saundatti Yellamma Vidhan Sabha Election Election Latest News, Headlines On Dainik Bhaskar  कर्नाटक के सवदत्ती येल्लम्मा में केंद्रीय गृह मंत्री अमित शाह ने कांग्रेस पर जमकर हमला बोला। उन्होंने कहा- कांग्रेस पॉपुलर फ्रंट ऑफ इंडिया (PFI) के एजेंडे पर चलती है
कर्नाटक में चार दिन बाद 10 मई को वोटिंग होनी है। चुनावी कैंपेन के अंतिम समय में सभी दल मैदान में उतर चुके हैं। केंद्रीय गृह मंत्री अमित शाह शनिवार को कर्नाटक के सवदत्ती येल्लम्मा पहुंचे। उन्होंने वहां कांग्रेस पर टिप्पणी करते हुए कहा - यह पार्टी पॉपुलर फ्रंट ऑफ इंडिया (PFI) के एजेंडे पर चलती है, सिर्फ तुष्टिकरण की राजनीति करती है।
कांग्रेस पार्टी ने हमेशा उत्तर कर्नाटक के किसानों के साथ अन्याय किया। जब भी कांग्रेस सरकार आई इन्होंने किसानों पर गोलियां और लाठियां चलाईं। वहीं, हमारी डबल इंजन की सरकार हर साल 10,000 रुपया किसानों के अकाउंट में डाल रही है।
कर्नाटक में शुक्रवार को शाह के 6 प्रोग्राम होने हैं। सवदत्ती येल्लम्मा के बाद शाह अथनी पहुंचे। यहां पर उन्होंने जनसभा को संबोधित किया। इसके बाद उन्होंने रायबाग में रोड शो किया। उसके बाद वह चिकोडी सादलगा और यमकनमर्डी में जनसभा को संबोधित करने पहुंचे। शाम को 6.30 बजे बेलगावी नॉर्थ में रोड शो करेंगे।
पढ़िए अमित शाह के दो बड़े बयान- 
कांग्रेस ने श्री राम को ताले में रखा, बजरंग बली का अपमान किया
अमित शाह ने यहां अपने भाषण में कांग्रेस के घोषणा पत्र का जिक्र करते हुए कहा कि कांग्रेस ने श्री राम को ताले में रखा, अब बजरंग बली का अपमान करने का काम किया। ये सब जनता देख रही है। यही नहीं इन्होंने बार-बार सावरकर का भी अपमान किया। उन्होंने शिवाजी महाराज को भुला देने की कोशिश की। कांग्रेस को इतिहास मालूम नहीं है।
शाह ने कांग्रेस नेता राहुल गांधी पर टिप्पणी करते हुए कहा, राहुल बाबा, आप 10 जन्म जिंदा रहोगे तो भी सावरकर जी के बलिदान के 10वें भाग जितना भी नहीं कर पाओगे।
केवल मोदी ही कर्नाटक के लोगों का जीवन बदल सकते हैं
शाह ने आगे कहा कि कांग्रेस कभी वेलफेयर और डेवलपमेंट के बारे में नहीं सोचती बल्कि अपने स्वार्थों को पूरा करने में लगी रहती है। केवल मोदी जी ही कर्नाटक के लोगों का जीवन बदल सकते हैं। उनके नेतृत्व में ही कर्नाटक का विकास संभव है।
कर्नाटक के चिंतामणि में जेपी नड्डा ने किया रोड शो
इधर, भाजपा के राष्ट्रीय अध्यक्ष जेपी नड्डा ने कर्नाटक के चिंतामणि में रोड शो किया। लगभग सवा घंटा चले रोड शो में भारी भीड़ नजर आई। लोगों ने JCB और घरों की छतों पर चढ़कर नड्डा पर फूलों की वर्षा की। 
10 मई को मतदान और वोटों की गिनती 13 मई को होगी
कर्नाटक में 10 मई को मतदान होगा और वोटों की गिनती 13 मई को होगी। कर्नाटक में सीधी टक्कर भाजपा और कांग्रेस के बीच है। तीसरी ताकत JDS की चिंता छोटे दलों ने बढ़ा दी है। ये दल इन तीनों दलों के चुनावी प्रचार काे खासा प्रभावित कर रहे हैं।
राज्य में आम आदमी पार्टी, बसपा, उत्तम प्रजाकिया पार्टी, वामपंथी दल, कर्नाटक राष्ट्र समिति, कल्याण राज्य प्रगति पक्ष जैसे छोटे दलों ने बड़ी संख्या में अपने प्रत्याशी उतारे हैं। आप पिछले चुनाव में जहां सिर्फ 28 सीट पर चुनाव लड़ी थी इस बार 213 सीट पर लड़ रही है।
बसपा का पिछले चुनाव में JDS के साथ गठबंधन था, लेकिन इस बार पार्टी अकेले 137 सीटों पर चुनाव लड़ रही है। हालांकि, भाजपा और कांग्रेस की असली चिंता कर्नाटक मूल के स्थानीय छोटे दल हैं। इसी तरह कल्याण कर्नाटक क्षेत्र (बेल्लारी) में भाजपा के विधायक रहे जी. जनार्दन रेड्‌डी की पार्टी कल्याण राज्य प्रगति पक्ष ने 49 सीटों पर अपने प्रत्याशी उतारे हैं।
कर्नाटक चुनाव में अमित शाह से जुड़ी इन खबरों को भी पढ़ सकते हैं...
कर्नाटक में शाह बोले- हमने मुस्लिम आरक्षण खत्म किया, 4% मुस्लिम रिजर्वेशन कांग्रेस की तुष्टीकरण की राजनीति
कर्नाटक विधानसभा चुनाव के बीच गृहमंत्री अमित शाह तीन दिन के दौरे पर बेंगलुरु पहुंचे थे। सोमवार को वे सबसे पहले मैसूरु गए और श्री चामुंडेश्वरी देवी मंदिर में पूजा की। इसके बाद वे चामराजनगर जिले के गुंडलुपे पहुंचे। उन्होंने यहां पहला रोड शो किया। पूरी खबर पढ़ें...
अमित शाह बोले- मोदी सरकार ने देश को सुरक्षित किया, पाकिस्तान में घुसकर आतंकियों का सफाया किया
केंद्रीय मंत्री अमित शाह ने कहा कि केंद्र की मोदी सरकार ने देश को सुरक्षित किया है हर वादा पूरा किया है। पहले आतंकी हमले होते थे तो सरकार कुछ नहीं करती थी। हमने आतंकियों को पाकिस्तान में घुसकर जवाब दिया। वहीं, हमने राम मंदिर का वादा किया था, वह मंदिर बन रहा है। पूरी खबर पढ़ें...